recursal/SuperWikiNEXT-32B huggingface dataset:
Ο **Σανά Να Ν'Χαντά** (πορτ. *Sana Na N'Hada*) είναι σκηνοθέτης από τη Γουινέα-Μπισάου, θεωρούμενος ως «ο πρώτος σκηνοθέτης» από αυτή τη χώρα.

Βιογραφία
---------

Ο Σανά Να Ν'Χαντά γεννήθηκε το 1950 στο Ενξαλέ του Διαμερίσματος Όιο της σημερινής Γουινέας-Μπισάου. Παρά το γεγονός ότι ο πατέρας του ήθελε να εργαστεί στη γεωργία, ο Να Ν'Χαντά φοίτησε σε σχολείο Φραγκισκανών, όπου ήρθε σε επαφή με καθηγητές που ήταν ενεργοί στο εθνικοαπελευθερωτικό κίνημα της Γουινέας-Μπισάου. Το 1967, ο Αμίλκαρ Καμπράλ απέστειλε τον ίδιο, μαζί με τους Ζοζέ Μπολάμα Κουμπούμπα, Ζοζεφίνα Λόπες Κράτο και Φλόρα Γκόμες, στο Κουβανικό Ινστιτούτο Κινηματογραφικών Τεχνών και Βιομηχανίας ώστε να σπουδάσουν κινηματογραφική παραγωγή. Αργότερα σπούδασε στο Ινστιτούτο Ανωτάτων Κινηματογραφικών Σπουδών στο Παρίσι.

Το 1978, ο Να Ν'Χαντά έγινε ο πρώτος διευθυντής του Εθνικού Κέντρου Κινηματογράφου, παραμένοντας στη θέση αυτή μέχρι το 1989.

Ο Να Ν'Χαντά άρχισε την καριέρα του σκηνοθετώντας ορισμένες ταινίες μικρού μήκους, με τις πρώτες δύο να έχουν σκηνοθετηθεί από κοινού με τον Φλόρα Γκόμες. Συνεργάστηκε με τον Κρις Μαρκέρ για τη δημιουργία της ταινίας *Sans Soleil* (1983), παρέχοντας στον Μαρκέρ πλάνα από το Καρναβάλι της Μπισάου. Ήταν, επίσης, βοηθός σκηνοθέτη του Φλόρα Γκόμες στις ταινίες *Mortu Nega* (1988) και *Po di sangui* (1996).

Η πρώτη του ταινία μεγάλου μήκους ήταν το *Xime* (1994), με το σενάριο να γράφεται από κοινού με τον Ολλανδό Γιοπ φαν Βάικ. Το *Xime* λαμβάνει χώρα το 1962, τη χρονιά πριν την έναρξη του Πολέμου της Ανεξαρτησίας της Γουινέας-Μπισάου. Προβλήθηκε στο Φεστιβάλ Κινηματογράφου των Καννών. Το ντοκιμαντέρ του *Bissau d'Isabel* (2005) αναφέρεται στην καθημερινότητα της Ισαμπέλ Ναμπαλί Ναγκά, μία νοσοκόμα που παλεύει να συντηρήσει την οικογένειά της, ως μικρόκοσμο της καθημερινότητας της Μπισάου. Το ντοκιμαντέρ *Kadjike* (2013), το οποίο γυρίστηκε στα Νησιά Μπιζαγκός, αντιπαραβάλλει τη φυσική ομορφιά των νησιών με την απειλή που δέχεται από την εκμετάλλευσή του από το παράνομο εμπόριο ναρκωτικών παγκοσμίως.

Φιλμογραφία
-----------

* *Regresso de Cabral* [Επιστροφή του Καμπράλ], 1976 (μαζί με τον Φλόρα Γκόμες)
* *Anos no Oça Luta* [Τολμούμε να Πολεμήσουμε], 1978 (μαζί με τον Φλόρα Γκόμες)
* *Xime*, 1994. Ταινία μεγάλου μήκους
* *Bissau d'Isabel* [Η Μπισάου της Ισαμπέλ], 2005. Ντοκιμαντέρ
* *Kadjike* [Ιερός Θάμνος], 2013
* *Os Escultores de Espíritos* [Οι γλύπτες των πνευμάτων], 2015
* *Nome*, 2023

Παραπομπές
----------

1. 1 2  Roy Armes (2008). «Na N'Hada, Sana». *Dictionary of African Filmmakers*. Indiana University Press. σελ. 215. ISBN 0-253-35116-2.
2. 1 2 3 4 5  Fernando Arenas, The Filmography of Guinea-Bissau’s Sana Na N’Hada: From the Return of Amílcar Cabral to the Threat of Global Drug Trafficking, *Portuguese Literary and Cultural Studies*, Vol 30/31, 2017.
Το βράδυ της **7ης Αυγούστου 2023** σημειώθηκαν αιματηρά **επεισόδια στη Νέα Φιλαδέλφεια,** μεταξύ οπαδών του νεοναζιστικού συνδέσμου χούλιγκαν της Ντιναμό Ζάγκρεμπ, Bad Blue Boys και των οργανωμένων οπαδών της Α.Ε.Κ.. Αφορμή των επεισοδίων αποτέλεσε ο πρώτος προκριματικός αγώνας μεταξύ της ΑΕΚ και της Ντιναμό Ζάγκρεπ για την Β' προκριματική φάση του ΟΥΕΦΑ Τσάμπιονς Λιγκ, που ήταν προγραμματισμένος για τις 8 Αυγούστου.

Ιστορικό
--------

Πρόκειται για κονβόι περίπου διακοσίων οχημάτων που ξεκίνησε δύο ημέρες πριν από την πρωτεύουσα της Κροατίας, το Ζάγκρεμπ, και διέσχισαν 1.480 χιλιόμετρα, με την UEFA να έχει απαγορεύσει τη μετακίνηση των χούλιγκαν της Ντιναμό. Η πλειονοψηφία των χούλιγκαν πέρασε από το τελωνείο της Κακαβιάς και ακολούθησε την Εθνική Οδό, ενώ κυκλοφορούσα διάφορα βίντεο με την αυτοκινητοπομπή στα Μέσα Κοινωνικής Δικτύωσης. Από το πρωί της Δευτέρας φαίνεται πως γνώριζαν και οι Αλβανικές και οι Ελληνικές αρχές για την επικείμενη έλευση των χούλιγκαν, μέχρι και τις πινακίδες κυκλοφορίας.

Από τα επεισόδια σημειώθηκαν δέκα τραυματισμοί, πέντε Ελλήνων και πέντε Κροατών, ενώ υπάρχουν αναφορές για τον τραυματισμό 13χρονου κοριτσιού. Στις 4:00 περίπου βγήκε ανακοίνωση για τον θάνατο 22χρονου φιλάθλου της ΑΕΚ μετά από θανάσιμες μαχαιριές στις αρτηρίες του χεριού του.  Μετά από τα επεισόδια υπάρχει βίντεο που δείχνει τους χούλιγκαν να επιβιβάζονται σε συρμούς του Ηλεκτρικού.

Η αστυνομία προχώρησε στην προσαγωγή ενενήντα οκτώ ατόμων, οι οποίες όλες μετετράπησαν σε συλλήψεις, στη συντριπτική πλειονότητα Κροάτες ενώ έχουν συλληφθεί ένας Αυστριακός, Βόσνιος, Αλβανός, Γερμανός και δύο Έλληνες. Το μεσημέρι της Τρίτης οι αρχές προχώρησαν στην προσαγωγή άλλων τριών χούλιγκαν της Ντιναμό.
Περίπου στις 12 το μεσημέρι, ο Άρειος Πάγος διέταξε έρευνα για τα αιματηρά επεισόδια.

Παραπομπές
----------

1. ↑  . Ανακτήθηκε στις 8 Αυγούστου 2023.  Missing or empty `|title=` (βοήθεια)
2. ↑  «Νεκρός ο Ελληνας που μαχαίρωσαν στα επεισόδια με τη Ντιναμό». Ανακτήθηκε στις 8 Αυγούστου 2023.
3. ↑  . Ανακτήθηκε στις 8 Αυγούστου 2023.  Missing or empty `|title=` (βοήθεια)
4. ↑  «Αποκάλυψη: Ηξεραν μέχρι και τους αριθμούς των ΙΧ των Κροατών χούλιγκαν». Ανακτήθηκε στις 8 Αυγούστου 2023.
5. ↑  «Επεισόδια στη Νέα Φιλαδέλφεια: Ποια η κατάσταση των 10 τραυματιών – «Αν κάποιος ήξερε να δέσει το χέρι του 29χρονου, θα είχε σωθεί»». Ανακτήθηκε στις 8 Αυγούστου 2023.
6. ↑  «Νεκρός οπαδός της ΑΕΚ μετά το ντου που έκαναν οπαδοί της Ντινάμο Ζάγκρεμπ στη Νέα Φιλαδέλφεια». Ανακτήθηκε στις 8 Αυγούστου 2023.
**Ένθετο** είναι μια αυτοτελής έκδοση που συνοδεύει μια εφημερίδα ή ένα περιοδικό και είναι αφιερωμένη σε ένα θέμα ή περιέχει διαφημίσεις. Αν είναι διαφημιστικά ένθετα, τότε δημιουργούνται από το διαφημιστικό τμήμα της εφημερίδας και όχι από τους συντάκτες της. Τα διαφημιστικά ένθετα συχνά καλύπτουν θέματα όπως η αγορά ακινήτων και αυτοκινήτων.

Ορισμένα ένθετα καλύπτουν μια συγκεκριμένη θεματολογία, όπως τα *Τέχνες και γράμματα* και *Vogue* της *Καθημερινής, Αναγνώσεις* και *Πρίσμα* της *Αυγής, Τηλεόραση* και *Auto Νέα* των *Νέων* ή το *Real Money* της *Real News.*

Στην εκπαίδευση αλλά και σε άλλους τομείς, ένα ένθετο μπορεί να είναι εκπαιδευτικό υλικό που έχει σχεδιαστεί για να συνοδεύει ή να επεκτείνει τις πληροφορίες που παρουσιάζονται στα εκπαιδευτικά εγχειρίδια. Μπορεί να έχει τη μορφή έντυπου υλικού, CD, ιστότοπου ή άλλου ηλεκτρονικού υλικού.

Στις ακαδημαϊκές εκδόσεις, ορισμένα επιστημονικά περιοδικά δημοσιεύουν ένθετα, τα οποία συχνά είτε καλύπτουν ένα συνέδριο που χρηματοδοτείται από τη βιομηχανία είτε επικετρώνονται σε ένα δεδομένο θέμα. Αυτά τα ένθετα μπορεί να επιδοτούνται από κάποιον εξωτερικό χορηγό. Τέτοια ένθετα μπορεί να έχουν προσκεκλημένους επιμελητές. Παραδείγματα ένθετων με ορισμέν θεματολογία σε επιστημονικά περιοδικά είναι τα αγγλόφωνα *Journal of the Society for Gynecologic Investigation (JSGI)* του περιοδικού *Reproductive Sciences* και *Philosophy in America at the Turn of the Century* του περιοδικού *Journal of Philosophical Research*.

Παραπομπές
----------

1. ↑  «Χρηστικό Λεξικό της Νεοελληνικής Γλώσσας». *christikolexiko.academyofathens.gr*. Ακαδημία Αθηνών. Ανακτήθηκε στις 26 Ιανουαρίου 2024.
2. ↑  «Λεξικό της κοινής νεοελληνικής». *www.greek-language.gr*. Κέντρο Ελληνικής Γλώσσας. Ανακτήθηκε στις 26 Ιανουαρίου 2024.
3. ↑  «Home | VOGUE.GR». *vogue.gr*. Ανακτήθηκε στις 26 Ιανουαρίου 2024.
4. ↑  «Αναγνώσεις». *Η Αυγή*. Ανακτήθηκε στις 17 Οκτωβρίου 2022.
5. ↑  «Πρίσμα». *Η Αυγή*. Ανακτήθηκε στις 17 Οκτωβρίου 2022.
6. ↑  «Πρωτοσέλιδα εφημερίδων». *www.newsbomb.gr*. 21 Ιανουαρίου 2024. Ανακτήθηκε στις 26 Ιανουαρίου 2024.
7. ↑  «HEOA – Higher Education Opportunity Act». Ανακτήθηκε στις 3 Φεβρουαρίου 2014.
8. ↑  Lobo, Rogerio A. (2000-02-01). «Introduction to Supplement» (στα αγγλικά). *The Journal of the Society for Gynecologic Investigation: JSGI* **7** (1): S1–S1. doi:10.1177/1071557600007001S01. ISSN 1933-7205. .
9. ↑  Audi, Robert (2003). «Philosophy in America at the Turn of the Century». *philpapers.org* (στα Αγγλικά). Ανακτήθηκε στις 26 Ιανουαρίου 2024.
Ο **Μάρκο Γκαουσόνι** ήταν ευγενής, στρατάρχης και αξιωματούχος τον 13ο αιώνα από την Δημοκρατία της Βενετίας. Το όνομα του καταγράφεται για πρώτη φορά ως διοικητής του Βενετσιάνικου στόλου με αποστολή να βοηθήσει την Κωνσταντινούπολη που ήταν τότε πρωτεύουσα στην Λατινική αυτοκρατορία. Η Αυτοκρατορία της Νίκαιας σε συμμαχία με την Δεύτερη Βουλγαρική Αυτοκρατορία απειλούσαν τότε την Λατινική αυτοκρατορία στην Πολιορκία της Κωνσταντινούπολης (1235). Τα επόμενα χρόνια διορίστηκε Ποντεστά (Κυβερνήτης των Βενετών) στην Κιότζα (1243) και Δικαστής στην Βενετία για δύο χρόνια. Το κορυφαίο του αξίωμα ήταν Ποντεστά της Κωνσταντινούπολης από την άνοιξη του 1250 αφού κατείχε την θέση στις 29 Αυγούστου 1250 μέχρι το φθινόπωρο του 1251. Ο Μάρκο Γκαουσόνι ήταν ένας από τους λίγους Ποντεστά που δεν διατήρησαν το αξίωμα τους στο νόμιμο διάστημα των δύο ετών.

Παραπομπές
----------

1. ↑  Jacoby 2006, σ. 76
2. ↑  Jacoby 2006, σ. 76
3. ↑  Jacoby 2006, σσ. 26, 76–77

Πηγές
-----

* Jacoby, David (2006). "The Venetian Government and Administration in Latin Constantinople, 1204–1261: A State within a State". In Gherardo Ortalli; Giorgio Ravegnani; Peter Schreiner (eds.). Quarta Crociata. Venezia - Bisanzio - Impero latino. Atti delle giornate di studio. Venezia, 4-8 maggio 2004. Venice: Istituto veneto di scienze, lettere ed arti.
Το **Βραβείο Πούλιτζερ** (**Pulitzer Prize**) είναι ένα βραβείο των Ηνωμένων Πολιτειών, που απονέμεται κατ΄ έτος και που θεωρείται ως η ύψιστη τιμή στην έντυπη δημοσιογραφία. Το βραβείο τιμά επίσης λογοτεχνικά επιτεύγματα και μουσικές συνθέσεις. Τα πρώτα Βραβεία Πούλιτζερ απονεμήθηκαν στις 4 Ιουνίου του 1917, και πλέον ανακοινώνονται κάθε χρόνο, τον μήνα Απρίλιο. 

Οι αποδέκτες του βραβείου επιλέγονται από μια ανεξάρτητη επιτροπή που επίσημα διοικείται από τη Μεταπτυχιακή Σχολή Δημοσιογραφίας του Πανεπιστημίου Κολούμπια στις Ηνωμένες Πολιτείες. Το βραβείο θεσπίστηκε σύμφωνα με τη διαθήκη του Τζόζεφ Πούλιτζερ, ενός Ουγγρο-Αμερικανού δημοσιογράφου και εκδότη εφημερίδας των τελών του 19ου αιώνα, που κατέλιπε σπουδαίο κληροδότημα στη παραπάνω σχολή. Η προφορά του όρου Πούλιτζερ είναι λανθασμένη, καθώς, σύμφωνα με τους διαχειριστές του βραβείου, θα έπρεπε να προφέρεται όπως η φράση, ‘*Pull it, sir*’. 

Σύμφωνα με το κληροδότημα προβλέπονται οκτώ βραβεία που απονέμονται σε κατηγορίες που σχετίζονται με τη δημοσιογραφία, (καλύτερου ρεπορτάζ, άρθρου, γελοιογραφίας κ.ά.) καθώς και τέσσερα για τις τέχνες και τα γράμματα. Μόνο ειδήσεις και φωτογραφίες δημοσιευμένες σε εφημερίδες ή οργανώσεις καθημερινών νέων με βάση τις ΗΠΑ έχουν το δικαίωμα διεκδίκησης του βραβείου δημοσιογραφίας. Από το 1943 βραβείο Πούλιτζερ απονέμεται επίσης και για την καλύτερη μουσική σύνθεση. 

Επιπροσθέτως των βραβείων, απονέμονται και ταξιδιωτικές υποτροφίες Πούλιτζερ σε τέσσερις διακεκριμένους φοιτητές της Μεταπτυχιακής Σχολής Δημοσιογραφίας που επιλέγονται από την σχολή.

Δείτε επίσης
------------

* Βραβείο Πούλιτζερ (Μυθοπλασίας)

Εξωτερικοί σύνδεσμοι
--------------------

* Επίσημη ιστοσελίδα των βραβείων Πούλιτζερ

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85108985
* GND: 4129243-1
* NKC: ph115063

 |

 |
Ως **θαύμα** χαρακτηρίζεται κάθε συμβάν, που στη βάση μιας ειδικής αντίληψης (κοινωνικής, θρησκευτικής, φιλοσοφικής κ.λπ.) για τη φύση και τους φυσικούς νόμους, είναι δυνατόν να θεωρηθεί "ανεξήγητο", με τα καθιερωμένα, επιστημονικά αποδεκτά, κριτήρια. Το θαύμα κατατάσσεται σε ορισμένη κατηγορία γεγονότων που θεωρούνται ασυνήθιστα ή "απίστευτα", και οι θρησκευόμενοι ισχυρίζονται πως γίνονται αντιληπτά από τις αισθήσεις τους, ως εκδηλώσεις υπερφυσικής ή θείας προέλευσης.

Με τη λέξη "θαύμα" μπορούμε επίσης να αναφερθούμε σε ένα στατιστικά απίθανο, αλλά θετικό γεγονός, (όπως είναι η επιβίωση κάποιας φυσικής καταστροφής), ή σε ένα "ωραίο" συμβάν, ανεξάρτητα από τις πιθανότητες, όπως είναι μία γέννα. Πολλές συμπτώσεις - συγκυρίες μπορούν να χαρακτηριστούν ως θαύματα.

Σύμφωνα με την ετυμολογία, η λέξη "θαύμα", προέρχεται από το ελληνικό *"θαυμάσιον"* και είναι αυτό το οποίο προκαλεί θαυμασμό και κατάπληξη, ένα γεγονός έκτακτο και με κανόνες που δεν μπορεί να έχουν γενική εφαρμογή.

Όλες σχεδόν οι θρησκείες, έχουν ως κοινό γνώρισμα την πίστη σε υπερφυσικά γεγονότα (θαύματα) , των οποίων οι ερμηνείες ποικίλλουν ανάλογα με το πολιτισμικό πλαίσιο μέσα στο οποίο εμφανίζονται.

Δείτε επίσης
------------

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **θαύμα**  |

* Νόμος του Λίτλγουντ
* Υποκειμενική επιβεβαίωση

Χδ2 δε δς
Σκυρόδεμα
Το **σκυρόδεμα** είναι κονίαμα (δηλαδή μείγμα ορυκτών αδρανών, νερού, συνδετικών, τυχόν πρόσθετων), όπου για συνδετικό χρησιμοποιείται τσιμέντο.

Ονομασία
--------

Αν και το όνομα παραπέμπει σε μείγμα σκύρων (χαλικιών) με συνδετικά υλικά, έχει επικρατήσει να εννοεί μείγμα όπου κυριαρχούν οπτικά τα σκύρα. Σιδηροπαγές ή οπλισμένο σκυρόδεμα ονομάζεται αυτό που συνδυάζεται με χαλύβδινες ράβδους οπλισμού. Παλαιότερα χρησιμοποιείτο και ο όρος '''μπετόν αρμέ''' από τον αντίστοιχο γαλλικό (*béton armé*).

Κλασική, μικρή μπετονιέρα, για την παρασκευή του μίγματος σκυροδέματος

Σύνθεση
-------

Η σύνθεση του σκυροδέματος και η αναλογία των υλικών ποικίλει και καθορίζεται από τη μελέτη σύνθεσης σκυροδέματος. Ανάλογα με τις απαιτήσεις το τσιμέντο είναι τουλάχιστον το 11% έως 17% του συνολικού βάρους ενώ το νερό το πολύ 48% έως 70% του βάρους του τσιμέντου. Το νερό δεν χάνεται από το τελικό σκυρόδεμα αλλά δεσμεύεται χημικά. Η αύξηση της ποσότητας του νερού στο αρχικό μείγμα αυξάνει την εργασιμότητα αλλά οδηγεί σε προβλήματα όπως μειωμένη αντοχή, ρηγματώσεις, μειωμένη προστασία του οπλισμού στο οπλισμένο σκυρόδεμα και άλλα. Το μεγαλύτερο μέρος του βάρους είναι το βάρος των αδρανών. Τα αδρανή πρέπει να είναι γωνιώδη και να έχουν καλή διαβάθμιση από λεπτόκοκκα έως πιο χονδρόκοκκα. Στο σκυρόδεμα μπορούν να προστεθούν χημικές ενώσεις που μεταβάλουν ιδιότητές του όπως τον χρόνο πήξης, την ευκολία ροής και άλλες.

Κατηγορίες αντοχής
------------------

Το σκυρόδεμα χωρίζεται σε κατηγορίες ανάλογα με τη θλιπτική αντοχή του. Το πρώτο νούμερο δείχνει την αντοχή του πρότυπου κυλινδρικού δοκιμίου και το δεύτερο την αντοχή του πρότυπου κυβικού δοκιμίου σε MPa (106 N/m2 ή εκατοντάδες τόνοι ανά τετραγωνικό μέτρο).
Κατά τον Ευρωκώδικα 2 και το EN 206-1 οι κατηγορίες αντοχής είναι:

* C12/15
* C16/20
* C20/25
* C25/30
* C30/37
* C35/45
* C40/50
* C45/55
* C50/60
* C55/67
* C60/75
* C70/85
* C80/95
* C90/105

Πηγές
-----

1. ↑   Αρχειοθετήθηκε 2016-03-05 στο Wayback Machine. Κανονισμός τεχνολογίας σκυροδέματος 1997.

* Ευρωκώδικας 2: Σχεδιασμός φορέων από Σκυρόδεμα

Εξωτερικοί σύνδεσμοι
--------------------

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **σκυρόδεμα**  |

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Σκυρόδεμα** |

* Τσιμέντο & σκυρόδεμα - Καθ. Α. Μοροπούλου, ΕΔΙΠ Κ. Λαμπρόπουλος - ntua ACADEMIC OPEN COURSES Αρχειοθετήθηκε 2022-01-20 στο Wayback Machine.
* Ασκήστε beton Αρχειοθετήθηκε 2015-05-29 στο Wayback Machine. Εγχειρίδιο σκυροδέτησης INTERBETON.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85030647
* GND: 4006111-5
* BNF: cb11931040z (data)
* NDL: 00566575
* NKC: ph114136

 |

 |
Ο **Πρόδρομος Τσαουσάκης** (πραγματικό όνομα: **Πρόδρομος Μουτάφογλου**) (Κωνσταντινούπολη, 15 Σεπτεμβρίου 1919 - Αθήνα, 23 Οκτωβρίου 1979) ήταν δημοφιλής Έλληνας τραγουδιστής, στιχουργός και τραγουδοποιός του ρεμπέτικου/λαϊκού τραγουδιού. 

Από την πλούσια δισκογραφία του οι γνωστότεροι δίσκοι του είναι: *Π. Τσαουσάκης 1, 2 και 3* (με πολλαπλές ανατυπώσεις) και οι δίσκοι που κυκλοφόρησαν μετά τον θάνατο του: *Αυθεντικές εκτελέσεις* (1984), *Κυνηγημένος από τους νόμους* (1985), *Για πάντα* (1991), *Τα λαϊκά του Π. Τσαουσάκη* (1991), *Αρχείο: Τραγουδιστές του Ρεμπέτικου 3* (1994), *Τα Πορτραίτα της ΜΙΝΟΣ-ΕΜΙ 8* (1995), *Μετανάστης* (1996, με ηχογραφήσεις της δεκαετίας του 1970) και *Τραγούδια από τις 45 στροφές* (1997).

«Έρχομαι τώρα να πω δυο λόγια για τον Πρόδρομο Τσαουσάκη, για τη βροντερή ρεμπέτικη φωνή του. Έχει τραγουδήσει πάνω από 150 τραγούδια μου. Γίνανε όλα, σχεδόν, επιτυχίες. Είναι ο μόνος άνθρωπος που δεν αξιοποίησε αυτές τις επιτυχίες και προτίμησε την ησυχία, τον απομονωτισμό. Είναι ο μεταπολεμικός γίγαντας του λαϊκού τραγουδιού. Κι αυτός ήταν αποκάλυψις μου».
Βασίλης Τσιτσάνης, 1976. Τρίτο πρόγραμμα ΕΡΤ, εκπομπή της Σοφίας Μιχαλίτση.

Βιογραφία
---------

Γεννήθηκε το 1919 στο Φανάρι της Κωνσταντινούπολης και ήρθε οικογενειακώς στην Ελλάδα και συγκεκριμένα στη Θεσσαλονίκη το 1922, σε ηλικία μόλις 3 ετών. Από παιδί του άρεσε να τραγουδάει. Οι πρώτες όμως, επαγγελματικές δραστηριότητές του δεν είχαν σχέση με το τραγούδι. Σε νεαρή ηλικία έγινε επαγγελματίας παλαιστής. 

Το 1940 πήγε εθελοντής φαντάρος. Όταν κηρύχθηκε ο πόλεμος ήταν ήδη στρατιώτης. Πολέμησε γενναία και από τα ανδραγαθήματα του στη μάχη έγινε λοχίας. Τους λοχίες εκείνη την εποχή τους αποκαλούσαν και τσαούσηδες κι έτσι πήρε το προσωνύμιο Τσαουσάκης όπου έγινε γνωστός αργότερα στο ευρύ κοινό. Στον πόλεμο πιάστηκε αιχμάλωτος από τους Γερμανούς και βασανίστηκε. Άντεξε όμως τις κακουχίες, τον κίτρινο πυρετό και τα βασανιστήρια που υπέστη. 

Τη γυναίκα του, Άννα Καδόγλου την γνώρισε στα χρόνια της Κατοχής. Κλέφτηκαν το 1942 και παντρεύτηκαν το 1943. Τότε, έπαιζε και τραγουδούσε με κομπανίες σε διάφορες ταβέρνες της Θεσσαλονίκης. Εκεί γνωρίστηκε και με τον Βασίλη Τσιτσάνη και συνεργάστηκε για πρώτη φορά. Η δισκογραφική πορεία του αρχίζει το 1946, από την "Odeon" (την μετέπειτα "Minos"). Στα τέλη της ίδιας χρονιάς συνεργάζεται και με την "Columbia", ενώ αργότερα θα συνεργαστεί και με άλλες δισκογραφικές. Το 1946, ο Στέλιος Καζαντζίδης είναι 15 χρονών και ο Τσαουσάκης θα αποτελέσει το πρώτο τραγουδιστικό του πρότυπο. 

Έχει ερμηνεύσει πολλά τραγούδια του Τσιτσάνη αλλά και των Παπαϊωάννου, Μητσάκη, Καλδάρα, Μπακάλη και άλλων. Το 1966 έγραψε τη μουσική της ταινίας *Τζίμης ο τίγρης*. Μέχρι τον θάνατο του είχε εμφανιστεί σε πολλά κέντρα της Αθήνας και όχι μόνο.

Πέθανε στις 23 Οκτωβρίου του 1979 σε ηλικία 60 ετών στην Καλλιθέα Αττικής.

Παραπομπές
----------

1. ↑  GreekDiscography. «GreekDiscography». *GreekDiscography*. Ανακτήθηκε στις 20 Ιανουαρίου 2024.

Πηγές
-----

* Τάκης Καλογερόπουλος, *Λεξικό της Ελληνικής μουσικής: από τον Ορφέα έως σήμερα*, τομ. 5, εκδόσεις Γιαλλελή, Αθήνα 2001
* Ogdoo.gr, Πρόδρομος Τσαουσάκης – Μεγάλο Αφιέρωμα]
Γραφικό της τεχνολογίας γραμμής Cairos
Αναπαράσταση η οποία δείχνει τον τρόπο λειτουργίας του συστήματος τεχνολογίας γραμμής.
**Τεχνολογία γραμμής** (αγγλικά: *Goal-line technology*, *GLT*) είναι σύστημα ηλεκτρονικού ελέγχου, το οποίο χρησιμοποιείται στο ποδόσφαιρο για την άμεση διακρίβωση της επίτευξης ή όχι τέρματος (*goal*) όταν υπάρχουν αμφιβολίες εάν και κατά πόσο η μπάλα έχει διέλθη με όλη της τη μάζα, την τελική γραμμή της εστίας (*goal-post*).

Το κρίσιμο ζήτημα της εξακρίβωσης εάν η μπάλα διέρχεται ολόκληρη από τη γραμμή του τέρματος και μέσα, προκειμένου να κατακυρωθεί τέρμα όπως οι κανονισμοί ορίζουν, έφτασε στο κορύφωμά του κατά τη διάρκεια του Τελικού Αγώνα του Π.Κ. του 1966, ο οποίος έλαβε χώρα στο Στάδιο Γουέμπλεϊ του Λονδίνου, μεταξύ των Εθνικών Ομάδων της Αγγλίας και της Δ. Γερμανίας (3-2). Ωστόσο, χρειάσθηκε να περάσουν 47 ολόκληρα χρόνια από τότε, έως ότου η Αγγλική Ποδοσφαιρική Ομοσπονδία αποφασίσει να χρησιμοποιήσει τεχνολογικά μέσα, έτσι ώστε να αποφεύγονται τα ανθρώπινα λάθη των διαιτητών και των βοηθών τους.

Η τεχνολογία γραμμής εφαρμόσθηκε για πρώτη φορά στο πρωτάθλημα της Premier League περιόδου 2013-14, στην αναμέτρηση της πρώτης αγωνιστικής (Σάββατο 17 Αυγούστου 2013) μεταξύ των ομάδων της Άρσεναλ και της Άστον Βίλα (τελικό σκορ 1-3). Στο 52ο λεπτό, από σουτ του ποδοσφαιριστή των φιλοξενουμένων Ντελφ η μπάλα προσέκρουσε στο ένα κάθετο δοκάρι, κυλώντας στη συνέχεια πάνω στη γραμμή, με το σύστημα να αποσαφηνίζει ότι δεν υπήρξε περίπτωση τέρματος.

Πηγές
-----

* Εφημερίδα "ΦΩΣ των Σπορ", φύλλο 15143 της Κυριακής 18 Αυγούστου 2013

.
H **Αυστραλιανή Ολυμπιακή Επιτροπή** (αγγλικά: *Australian Olympic Committee*, AOC) είναι η εθνική ολυμπιακή επιτροπή που είναι υπεύθυνη για την ανάπτυξη, προώθηση και προστασία του ολυμπιακού κινήματος στην Αυστραλία. Η AOC έχει αποκλειστική ευθύνη για την εκπροσώπηση της Αυστραλίας στους Ολυμπιακούς Αγώνες (θερινούς και χειμερινούς), στους Ολυμπιακούς Αγώνες Νέων και στους Περιφερειακούς Αγώνες που διοργανώνονται από τη Διεθνή Ολυμπιακή Επιτροπή. Όλες οι εθνικές ολυμπιακές επιτροπές (επί του παρόντος 205 παγκοσμίως) αποτελούν μέλη της Διεθνούς Ολυμπιακής Επιτροπής.

Ιστορία
-------

Η Αυστραλία εκπροσωπήθηκε από τον Έντγουιν Φλακ στους Ολυμπιακούς του 1896 στην Αθήνα. Ο Φλακ κέρδισε δύο χρυσά μετάλλια. Το 1905, ο Ρίτσαρντ Κόουμπς έγινε το πρώτο μέλος της Διεθνούς Ολυμπιακής Επιτροπής της Αυστραλίας, όταν αντικατέστησε τον Νεοζηλανδό Λέοναρντ Καφ ο οποίος εκπροσώπησε την Αυστραλασία. Το 1914 ιδρύθηκε η Ολυμπιακή Ομοσπονδία της Αυστραλίας και της Νέας Ζηλανδίας (Olympic Federation of Australia and New Zealand, OFANZ). Το 1920, η Νέα Ζηλανδία εγκατέλειψε την OFANZ και ιδρύθηκε το Αυστραλιανό Ολυμπιακό Συμβούλιο (Australian Olympic Council) με τον Τζέιμς Τέιλορ να είναι ο πρώτος πρόεδρος. Το 1923, το Αυστραλιανό Ολυμπιακό Συμβούλιο μετονομάστηκε σε Αυστραλιανή Ολυμπιακή Ομοσπονδία (Australian Olympic Federation, AOF). Το 1990, η AOF κατήργησε το καταστατικό της και έγινε Αυστραλιανή Ολυμπιακή Επιτροπή (Australian Olympic Committee, AOC).

Η Αυστραλία φιλοξένησε δύο θερινούς Ολυμπιακούς Αγώνες: τους Ολυμπιακούς Αγώνες της Μελβούρνης το 1956 και τους Ολυμπιακούς Αγώνες του Σίδνεϊ το 2000. Το Μπρίσμπεϊν του Κουίνσλαντ ήταν υποψήφιο για τη διοργάνωση των Θερινών Ολυμπιακών Αγώνων του 1992 και η Μελβούρνη της Αυστραλίας έκανε ήταν υποψήφια για τη διοργάνωση των Θερινών Ολυμπιακών Αγώνων του 1996.

Παραπομπές
----------

1. ↑  Τα Ολυμπιακά Ιδεώδη σε Κρίση wol.jw.org
2. ↑  Gordon, Harry (1994). *Australia at the Olympic Games*. Brisbane: University of Queensland Press. ISBN 0702226270.
3. ↑  Jobling, Ian (November 1994). «Olympic Proposals and Bids by Australian Cities». *Sporting Traditions* **11** (1): 37–56. .

Εξωτερικοί σύνδεσμοι
--------------------

* Επίσημος ιστότοπος
Το **Κύπελλο Ποδοσφαιρικής Ομοσπονδίας Αυστραλίας** (αγγλικά: *Football Federation Australia Cup*, FFA Cup) αποτελεί την κύρια ποδοσφαιρική διοργάνωση κυπέλλου στην Αυστραλία. Η διοργάνωση διεξάγεται από την Ποδοσφαιρική Ομοσπονδία Αυστραλίας (FFA), εξ ού και η ονομασία της.

Εμπεριέχει όλες τις ομάδες του πρωταθλήματος της κορυφαίας κατηγορίας της χώρας, της Α-Λιγκ, όπως και ομάδες από τα πολιτειακά (NSL) και άλλα πρωταθλήματα της χώρας. Οι ομάδες των χαμηλότερων κατηγοριών αγωνίζονται στις πρώτες φάσης της διοργάνωσης, με τις ομάδες της Α-Λιγκ να μετέχουν απευθείας στις επόμενες φάσεις του θεσμού. Αυτή τη στιγμή η διοργάνωση χρηματοδοτείται από το Westfield Group, συνεπώς, είναι επισήμως γνωστό ως *Westfield FFA Cup*.

Η πρώτη διοργάνωση του θεσμού του κυπέλλου έλαβε χώρα το 2014, οπότε και ανακηρύχθηκε η πρώτη κυπελλούχος ομάδα. Προς το παρόν διεξάγονται συζητήσεις, με σκοπό να εξακριβωθεί κατά πόσο οι κυπελλούχες από μελλοντικές περιόδους της διοργάνωσης θα δικαιούνται μία θέση στην ηπειρωτική διοργάνωση, το Τσάμπιονς Λιγκ.

Παραπομπές
----------

1. ↑  D'Alfonso, Daniel. «FFA Cup to embrace country teams». heraldsun.com.au. Ανακτήθηκε στις 12 Μαΐου 2014. [*νεκρός σύνδεσμος*]
2. ↑  «Football Federation Australia reveals new FFA Cup competition and trophy». foxsports.com.au. Ανακτήθηκε στις 12 Μαΐου 2014.

Εξωτερικοί σύνδεσμοι
--------------------

* Επίσημος ιστότοπος
Ο **Γιούρι Στούπελ** (γεννημένος στις 26 Δεκεμβρίου 1953, στη Σόφια της Βουλγαρίας) είναι ένας Βούλγαρος συνθέτης και εκτελεστής, γνωστός για το εκτεταμένο έργο του στη θεατρική μουσική. Ζει και εργάζεται στην Ελλάδα για πάνω από δύο δεκαετίες.

Πρώιμη ζωή και εκπαίδευση
-------------------------

Ο Στούπελ είναι γιος του συνθέτη Πέτερ Στούπελ. Η μητέρα του, Λίντια, είναι λυρική τραγουδίστρια, γνωστή για τις καμεράτες εμφανίσεις της. Ξεκίνησε το μουσική του σταδιοδρομία από νεαρή ηλικία, παίρνοντας μαθήματα πιάνου και δοκιμάζοντας τη σύνθεση σε ηλικία μόλις έξι ετών. Ο Στούπελ αποφοίτησε από την Ακαδημία Μουσικής και Χορού στην Πλόβντιβ, Βουλγαρία.

Σταδιοδρομία
------------

Στη δεκαετία του '70, ο Στούπελ δημιούργησε το συγκρότημα Association με τους φίλους του Χαϊγκασότ Αγκασιάν, Κριστιάν Μπογιάντζιεβ και Γκεόργκι Ντένκοβ. Απέκτησε αναγνώριση ως συνθέτης ποπ μουσικής, κερδίζοντας βραβεία για τις συνθέσεις του στη δεκαετία του '70. Ο Στούπελ είναι επίσης γνωστός για τη σύνθεση μουσικής για πάνω από 250 τηλεοπτικές σειρές, θεατρικές και κουκλοθεατρικές παραγωγές, μερικές από τις οποίες κέρδισαν εθνικά και διεθνή βραβεία.

Το έργο του Στούπελ στην Ελλάδα περιλαμβάνει τη μετάφραση και τη σκηνοθεσία δύο έργων του φίλου και συνεργάτη του Στέφαν Τσανεφ, "Το τελευταίο βράδυ του Σωκράτη" και "Το αληθινό θάνατο της Ζαν ντ' Αρκ". Επίσης δημιούργησε το δικό του μιούζικαλ για παιδιά *Ο βιολιστής της θάλασσας.*

Ο Στούπελ έχει συνθέσει μουσική για πάνω από 350 θεατρικές παραγωγές. Πιστεύει στη στενή ακολούθηση της σκηνοθετικής άποψης, διασφαλίζοντας ότι η μουσική συμπληρώνει τη συνολική παραγωγή. Η προσέγγισή του στη σύνθεση για το θέατρο είναι να δημιουργήσει ένα ενιαίο έργο, όπου η μουσική δεν υπερισχύει των άλλων στοιχείων της παραγωγής.

Πρόσφατα, ο Στούπελ έχει συμμετάσχει σε έργα όπως ένα μονόπρακτο αφιερωμένο στη ζωή της μπαλαρίνας Ισιδώρα Ντάνκαν, όπου συμμετέχει ως πιανίστας. Οι συνθέσεις του έχουν παρουσιαστεί σε διάφορα ελληνικά φεστιβάλ, με το Φεστιβάλ Επιδαύρου να αποτελεί για αυτόν σημαντική εμπειρία.

Παραπομπές
----------

1. 1 2 3  «Composer Yuri Stupel celebrates 60th birthday». *БНР Новини - най-важното от България и света*. Ανακτήθηκε στις 13 Δεκεμβρίου 2023.
2. 1 2  «Stupel Yuri». *Union of Bulgarian Composers*. 17 Μαΐου 2018. Ανακτήθηκε στις 13 Δεκεμβρίου 2023.
3. 1 2  «Ο Βούλγαρος μουσικοσυνθέτης Γιούρι Στούπελ και η δραστηριότητα του στην Ελλαδα». *bnr.bg*. Ανακτήθηκε στις 13 Δεκεμβρίου 2023.
4. 1 2  «Συνέντευξη με τον Γιούρι Στούπελ». *Cityportal.gr*. 14 Ιουλίου 2009. Ανακτήθηκε στις 13 Δεκεμβρίου 2023.
Η **Ekstraklasa SA** είναι «spółka akcyjna» (κάτι παρόμοιο με την ανώνυμη εταιρεία, σύμφωνα με το πολωνικό δίκαιο) η οποία δημιουργήθηκε στις 14 Ιουνίου του 2005 στη Βαρσοβία κατά τη διάρκεια συνάντησης των εκπροσώπων των 16 συλλόγων του ανώτατου πρωταθλήματος της Πολωνίας, της Λίγκα Πίλκι Νόζνεϊ (Liga Piłki Nożnej).

Kύρια αποστολή της είναι η διεξαγωγή του πρωταθλήματος ποδοσφαίρου της ανώτατης εθνικής κατηγορίας, της Εκστρακλάσα. Επιπλέον από την περίοδο 2006/2007 διοργανώνει τον αγώνα Σούπερ Καπ Εκστρακλάσα (Superpuchar Ekstraklasy), ενώ στο παρελθόν την ευθύνη της διοργάνωσης είχε η Πολωνική Ομοσπονδία Ποδοσφαίρου (PZPN), και από την περίοδο 2007/2008 διοργανώνει το πρωτάθλημα νέων (Młoda Ekstraklasa). Το διάστημα 2006-2009 η Ekstraklasa SA διεξήγαγε το Κύπελλο Εκστρακλάσα (Puchar Ekstraklasy).

Λογότυπο
--------

Το πρώτο λογότυπο της εταιρείας δημιουργήθηκε το 2008. Ένα νέο λογότυπο χρησιμοποιήθηκηε την περίοδο 2011–2015. Το καλοκαίρι του 2015, το λογότυπο της Ekstraklasa SA άλλαξε.

Παραπομπές
----------

1. 1 2  epfl-europeanleagues.com Polish Professional Football League
2. ↑  officewarriors.pl Αρχειοθετήθηκε 2016-03-04 στο Wayback Machine. 4. Ekstraklasa
3. ↑  ja.rafi.pl Αρχειοθετήθηκε 2015-09-19 στο Wayback Machine. Nowe logo Ekstraklasa S.A.

Εξωτερικοί σύνδεσμοι
--------------------

* Επίσημος ιστότοπος

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 47146094233900331452

 |

 |
Το ***Χρυσό Κουφέτο*** ήταν μία τηλεοπτική εκπομπή με παρουσιάστρια την Αννίτα Πάνια που μεταδιδόταν κάθε Σαββατοκύριακο. Συμμετείχε η Εβίτα Ηλιοπούλου, κόρη του γνωστού ηθοποιού Ντίνου Ηλιόπουλου, και στη συνέχεια και ο Νίκος Κατέλης, τον οποίο γνώρισε σε μια εκπομπή η Αννίτα. Αρχικά, έκανε πρεμιέρα τον Ιούνιο του 1995 στο Μακεδονία TV, μετά από έξι μήνες μετακόμισε στο New Channel και μετέπειτα το STAR αποτέλεσε τον τελικό προορισμό του.

Η Αννίτα με τον Όμηρο Ευστρατιάδη δοκίμασαν μια πρωτόγνωρη ιδέα για τα τηλεοπτικά δεδομένα της τότε εποχής. Στην εκπομπή συμμετέχουν άγνωστοι άνθρωποι με σκοπό να βρουν ένα σύντροφο. Σημείωσε τεράστια επιτυχία, αφού η γενική ιδέα της εκπομπής και η σουρεαλιστική ατμόσφαιρα κίνησε το ενδιαφέρον του τηλεοπτικού κοινού και την αντάμειψε με υψηλά ποσοστά τηλεθέασης, ενώ την Αννίτα την αποκαλούσαν «εθνική προξενήτρα».

Δέχθηκε όμως και αρκετές αρνητικές αντιδράσεις, πολλοί θεώρησαν ότι εκμεταλλεύονται τους ανθρώπους που συμμετέχουν και υποτιμάν την νοημοσύνη τους αλλά και του τηλεοπτικού κοινού. Η παρουσιάστρια απάντησε λέγοντας ότι «τα πάντα στην ζωή είναι εκμετάλλευση. Εγώ εκμεταλλεύομαι αυτούς και αυτοί εμένα. Το θέμα είναι πόσο δημιουργική είναι αυτή η εκμετάλλευση και στην εκπομπή έχει αποδειχτεί πως όλο και κάτι βγαίνει».

Επισκόπηση εκπομπής
-------------------

| Κύκλος | Επεισόδια | Α' Προβολή | Κανάλι |
| --- | --- | --- | --- |
| Πρεμιέρα κύκλου | Φινάλε κύκλου |
| **1** | 127 | 17/06/1995 | 12/1995 | Μακεδονία TV |
| **2** | 12/1995 | 6/1996 | New Channel |
| **3** | 05/10/1996 | 29/06/1997 | Star Channel |
| **4** | 01/11/1997 | 28/06/1998 |

Παραπομπές
----------

1. ↑  «Δείτε την Αννίτα Πάνια 20 χρόνια πριν (video)». *E-Daily.gr*.. Ανακτήθηκε στις 22 Μαρτίου 2018.
2. ↑  «Αννίτα Πάνια: Η ζωή μετά το χωρισμό και η αλλαγή στο λουκ της». *InStyle Greece*.. Ανακτήθηκε στις 22 Μαρτίου 2018.
3. ↑  «Όμηρος Ευστρατιάδης: «Η τηλεόραση σήμερα προωθεί το τίποτα!»». *Μικρόφωνο*.. Ανακτήθηκε στις 13 Απριλίου 2022.
4. ↑  «Τι έλεγε η Αννίτα Πάνια 22 χρόνια πριν;». *joytv.gr*. Joy TV. Ανακτήθηκε στις 22 Μαρτίου 2018.
Η τσίχλα
Κελάηδισμα
Η **τσίχλα** (**κίχλη**) είναι στρουθιόμορφο πτηνό της οικογένειας των Κιχλιδών (Turdidae). Το μέγεθος τους είναι 21–27 εκατοστά και το βάρος τους είναι 30–120 γραμμάρια ανάλογα το είδος στο οποίο ανήκουν. Το ίδιο ισχύει και για το χρώμα τους, το οποίο ποικίλει.

Μετανάστευση
------------

Είναι είδος μεταναστευτικό. Περνάει το χειμώνα στη Ν.Ευρώπη και την Αφρική. Μεταναστεύει, σχεδόν πάντα, το βράδυ. Οι τσίχλες κατά την μετανάστευσή τους χρησιμοποιούν την φωνή τους για να συγκροτήσουν την συνοχή των κοπαδιών όταν πάει να χαθεί ο προσανατολισμός.

Τροφή
-----

Οι τσίχλες τρέφονται με έντομα, σκουλήκια και σπόρους. Επειδή δείχνουν ιδιαίτερη προτίμηση στις ελιές τις συναντάμε σε μεγάλο αριθμό, κατά την περίοδο της συγκομιδής, σε ελαιώνες. Όταν τα υπόλοιπα είδη της τροφής δεν είναι διαθέσιμα, κυρίως κατά τη διάρκεια πολύ άσχημων καιρικών συνθηκών, προτιμούν τα σαλιγκάρια τα οποία αποτελούν σημαντικό κομμάτι της διατροφής τους.

Αναπαραγωγή
-----------

Aυγά της τσίχλας.
Οι τσίχλες είναι είδη μονογαμικά. Το ζευγάρωμα τους ξεκινάει από το χειμώνα, όμως διακόπτεται λόγω άσχημων καιρικών συνθηκών. Τα ζευγάρια σχηματίζονται στις αρχές της Άνοιξης. Τα αρσενικά κελαηδούν. Τα ενδημικά αρσενικά ξεκινούν το κελάηδημά τους στα τέλη του φθινοπώρου με διακοπή το χειμώνα, ενώ τα μεταναστευτικά κελαηδούν αφού επιστρέψουν στις περιοχές που αναπαράγονται και σταματούν στα μέσα Ιουλίου. Η περίοδος αναπαραγωγής ξεκινάει το Μάιο και τελειώνει τον Ιούλιο. Οι τσίχλες φτιάχνουν φωλιές μέχρι 4 φορές το χρόνο, άλλα όχι πάνω από 2 στις βόρειες περιοχές. Η γέννα αποτελείται από 2 έως 6 αυγά. Η διάρκεια της επώασης διαρκεί 10–16 ημέρες και γίνεται μόνο από το θηλυκό.

Παραπομπές
----------

1. ↑  «Τσιχλες-Κοτσυφας». *www.gpeppas.gr*. Ανακτήθηκε στις 1 Απριλίου 2016.
2. 1 2 3  «AΛΦA ΩMEΓA EKΔOΣEIΣ». *old.kynigesia.gr*. Ανακτήθηκε στις 1 Απριλίου 2016. [*νεκρός σύνδεσμος*]
3. ↑  «Από πού έρχονται οι τσίχλες;». Αρχειοθετήθηκε από το πρωτότυπο στις 28 Ιουλίου 2016. Ανακτήθηκε στις 1 Απριλίου 2016.
4. 1 2  «Τσίχλα (Turdus philomelos)». *iHunt*. Αρχειοθετήθηκε από το πρωτότυπο στις 11 Απριλίου 2016. Ανακτήθηκε στις 1 Απριλίου 2016.
Για άλλες χρήσεις, δείτε: Έλλη.
Συντεταγμένες: 37°32′9″N 25°9′3″E﻿ / ﻿37.53583°N 25.15083°E﻿ / 37.53583; 25.15083

Το **Έλλη** (ΒΠ Κ/Δ ΕΛΛΗ) ήταν Πολεμικό πλοίο που ανήκε στον στόλο του Ελληνικού Ναυτικού. Το πλοίο αυτό ήταν καταδρομικό. Πήρε το όνομά του από την ναυμαχία της Έλλης που είχε λάβει χώρα στην διάρκεια του Α' Βαλκανικού Πολέμου, στην οποία η Ελλάδα ήταν νικήτρια. Υποβλήθηκε σε μετασκευή ευρείας κλίμακας στη Γαλλία το 1927, η οποία άλλαξε ριζικά το ρόλο και την εμφάνιση του πλοίου. Από ελαφρύ καταδρομικό σε Ελαφρύ καταδρομικό Ναρκοθέτηδα, με δυνατότητα ταχείας πόντισης 100 ναρκών και με αναβαθμισμένο πυροβολικό κατά πλοίων και αεροσκαφών, καθώς και με υιοθέτηση 2 τορπιλοσωλήνων των 18.''.

Ιστορικό
--------

### Ναυπήγηση

Ναυπηγήθηκε το 1912–1913 στις ΗΠΑ για λογαριασμό της κινέζικης κυβέρνησης με το όνομα "Fei-Hung", όμως η παραγγελία ακυρώθηκε λόγω Εθνικιστικής Επανάστασης που ξέσπασε στην Κίνα την περίοδο εκείνη.

### Ελλάδα

Αγοράστηκε τελικά από την ελληνική κυβέρνηση το 1914. Το 1917 κατασχέθηκε από τους Γάλλους μαζί με τα υπόλοιπα πλοία του ελληνικού στόλου.

Έλαβε μέρος στον Α' Παγκόσμιο Πόλεμο υπό γαλλική σημαία και στη συνέχεια υπό ελληνική στη Μικρασιατική Εκστρατεία.

### Τορπιλισμός

Κύριο λήμμα: Τορπιλισμός της Έλλης
Βυθίστηκε στις 15 Αυγούστου 1940 στην Τήνο, σε ειρηνική περίοδο, από ιταλικό υποβρύχιο.

Πιο συγκεκριμένα, στις 15 Αυγούστου του 1940 και περί ώρα 08:25', λίγο πριν τη λιτάνευση της ιερής εικόνας της Παναγίας Τήνου, και ενώ στη προκυμαία υπήρχε ήδη πολύς κόσμος, το ιταλικό υποβρύχιο *Delfino* "εν καταδύσει" πλησίασε τον θαλάσσιο χώρο εξαπολύοντας τρεις τορπίλες κατά του ευδρόμου ΕΛΛΗ ενώ ήταν αγκυροβολημένο έξω από τον λιμένα της Τήνου όπου και συμμετείχε στις εκδηλώσεις του εορτασμού της Κοιμήσεως της Θεοτόκου, εκ των οποίων μόνο μία έπληξε αυτό, προκαλώντας έκρηξη στο μηχανοστάσιο και πυρπόληση των δεξαμενών πετρελαίου, με 9 νεκρούς και 24 τραυματίες.

Παραπομπές
----------

1. ↑  Heinz Richter, Η Ιταλο-Γερμανική επίθεση εναντίον της Ελλάδος, μτφρ. Κώστας Σαρρόπουλος, εκδ.Γκοβόστη, Αθήνα, 1998, σελ. 59
2. ↑  Heinz Richter, Η Ιταλο-Γερμανική επίθεση εναντίον της Ελλάδος, μτφρ. Κώστας Σαρρόπουλος, εκδ. Γκοβόστη, Αθήνα, 1998, σελ.61

Πηγές
-----

* "Μεγάλη Ελληνική Εγκυκλοπαίδεια" τομ. Συμπλήρωμα Β΄, σελ.834-835.
* Το Κ/Δ Έλλη στην επίσημη ιστοσελίδα του Ελληνικού Πολεμικού Ναυτικού
* Η ιστορία της Βύθισης του Έλλη από το Ελληνικό Ναυτικό μουσείο (Αγγλικά)
* Heinz Richter, Η Ιταλο-Γερμανική επίθεση εναντίον της Ελλάδος, μτφρ. Κώστας Σαρρόπουλος, εκδ.Γκοβόστη, Αθήνα, 1998.
Η **ΑΤΚ** είναι ινδική ποδοσφαιρική ομάδα από την Καλκούτα της Δυτικής Βεγγάλης. Χρώματα της είναι το ερυθρό, το λευκό και το κυανό. Η ομάδα διεξάγει τους εντός έδρας αγώνες της στο Γιούμπα Μπαράτι Κριράνγκαν, χωρητικότητας 68.000 θεατών. Μετέχει στο πρωτάθλημα της Ινδικής Σούπερ Λιγκ.

Ιστορία
-------

Τον Μάρτιο του 2014, ανακοινώθηκε ότι η Πανινδική Ποδοσφαιρική Ομοσπονδία, η εθνική ομοσπονδία για το ποδόσφαιρο στην Ινδία και η IMG-Reliance θα δέχονταν προσφορές για την ιδιοκτησία οκτώ από εννέα επιλεγμένες πόλεις για την επικείμενη Ινδική Σούπερ Λιγκ, ένα πρωτάθλημα οκτώ δικαιοδόχων ομάδων που σχεδιάστηκε σύμφωνα με τις προδιαγραφές του πρωταθλήματος κρίκετ της Ινδικής Πρέμιερ Λιγκ. Στις 13 Απριλίου 2014, ανακοινώθηκε ότι ο Σουράβ Γκανγκουλί, ο Χαρσαβαρντάν Νιότια, ο Σαντζίβ Γκοένκα, ο Ουτσάβ Παρέχ και η ισπανική ομάδα της Λα Λίγα, Ατλέτικο Μαδρίτης, κέρδισαν την προσφορά για τη δικαιόχρηση της Καλκούτας. Αποδείχθηκε ότι ήταν η πιο ακριβή δικαιόχρηση, καθώς αγοράστηκε για 18 κρορ (περίπου 3 εκατομμύρια δολάρια ΗΠΑ). Στις 7 Μαΐου 2014, η ομάδα ξεκίνησε επίσημα ως **Ατλέτικο ντε Κολκάτα**. To 2017 o σύλλογος τερμάτισε μια συνεργασία τριών περιόδων με την Ατλέτικο Μαδρίτης και μετονομάστηκε σε «ΑΤΚ».

Λογότυπο
--------

Στις 7 Ιουλίου παρουσιάστηκαν η φανέλα και το λογότυπο της ομάδας από την επικεφαλής υπουργό της Δυτικής Βεγγάλης, Μαμάτα Μπανέρτζι, στο κτίριο Ναμπάνα, το προσωρινό αρχηγείο της γραμματείας του κράτους. Το λογότυπο διαθέτει ένα υβριδικό φοίνικα-τίγρη της Βεγγάλης, με το τελευταίο στοιχείο να είναι συμβολικό της διαχρονικότητας, λόγω της ποδοσφαιρικής κληρονομιάς στην Καλκούτα. Τα πέντε άστρα στην κορυφή συμβολίζουν τους πέντε ιδιοκτήτες του συλλόγου. Ο θυρεός εμπεριέχει τιγρέ ρίγες.

* 2014–20172014–2017
* 2017–σήμερα2017–σήμερα

Επιτυχίες
---------

*Τελευταία ενημέρωση: 23 Αυγούστου 2018*.
* **Ινδική Σούπερ Λιγκ**

Πρωταθλήτρια (2): 2014, 2016

Παραπομπές
----------

1. ↑  «Indian Super League sees interest from 30 franchise bidders». *Business Standard*. Αρχειοθετήθηκε από το πρωτότυπο στις 2 Ιανουαρίου 2015. Ανακτήθηκε στις 22 Απριλίου 2014.
2. 1 2  Basu, Saumyajit. «Stars embrace soccer through Indian Super League». *Times of India*. Αρχειοθετήθηκε από το πρωτότυπο στις 9 Ιουνίου 2014. Ανακτήθηκε στις 22 Απριλίου 2014.
3. ↑  «About the club». *Atlético de Kolkata*. Αρχειοθετήθηκε από το πρωτότυπο στις 30 Σεπτεμβρίου 2015. Ανακτήθηκε στις 1 Οκτωβρίου 2015.
4. ↑  Revealed - here's what Atletico de Kolkata will be called from now on dnaindia.com
5. ↑  «Atletico de Kolkata's team jersey and logo unveiled». *SIFY*. Αρχειοθετήθηκε από το πρωτότυπο στις 24 Σεπτεμβρίου 2015. Ανακτήθηκε στις 11 Αυγούστου 2014.
6. 1 2 3  Kakkar, Rashi (11 October 2014). «Atletico de Kolkata acknowledges Kolkata's football past while leaping into the future». *First Post*. Αρχειοθετήθηκε από το πρωτότυπο στις 24 September 2015.. Ανακτήθηκε στις 28 August 2015.

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Επίσημος ιστότοπος
Ο **φαλαινοκαρχαρίας** (*Rhincodon typus* - *Ρυγχόδων ο τύπος*) είναι ένας αργά κινούμενος καρχαρίας που τρέφεται φιλτράροντας την τροφή του και είναι το μεγαλύτερο ψάρι στον κόσμο, στα οποία χαρακτηριστικά οφείλεται και το όνομά του. Μπορεί να φτάσει μέχρι τα 18 μέτρα μήκος και βάρος 21.5 τόνους.

Αυτός ο ευδιάκριτα σημαδεμένος καρχαρίας είναι το μόνο μέλος του γένους του, Rhincodon και της οικογένειά του, Ρινκοδοντίδες (Rhincodontidae) (που καλούταν Ρινκόδοντες (Rhinodontes) πριν από το 1984), το οποίο ομαδοποιείται στην ομοταξία Ελασμοβράχιοι στην συνομοταξία Χονδριχθύες. Ο φαλαινοκαρχαρίας ζει στους τροπικούς και θερμούς ωκεανούς και ζει στην ανοικτή θάλασσα και μπορεί να ζήσει για περίπου 70 έτη. Το είδος θεωρείται ότι έχει εμφανιστεί περίπου πριν από 60 εκατομμύρια έτη.

Οι φαλαινοκαρχαρίες τρέφονται κυρίως, αν όχι αποκλειστικά, με πλαγκτόν, τα οποία είναι μικροσκοπικά φυτά και ζώα, αν και στη σειρά του BBC Planet Earth φαίνεται ότι τρώει από ένα κοπάδι μικρών ψαριών. Θεωρείται από τη IUCN ως ευάλωτο είδος και ο αριθμός των φαλαινοκαρχαριών δεν είναι γνωστός.

Δείτε επίσης
------------

* Καρχαρίας προσκυνητής - μπορεί να φτάσει σε συγκρίσιμο μέγεθος
* Λιντσίχθυς - ένα προϊστορικό ψάρι που έφτανε σε παρόμοιο, αν όχι μεγαλύτερο, μέγεθος

Παραπομπές
----------

1. ↑  Gerald L. Wood, *Animal Facts and Feats*, 1990.
2. ↑  *Jurassic Shark* (2000) documentary by Jacinth O'Donnell; broadcast on Discovery Channel, August 5, 2006
3. ↑  Norman Brad (2000), *Rhincodon typus* id=19488, ανακτήθηκε 11 May 2006 Database entry includes justification for why this species is vulnerable.
H **Ντάκα Αμπάχανι** (αγγλικά: *Dhaka Abahani*) είναι αθλητικός σύλλογος στην Ντάκα του Μπανγκλαντές. Χρώματα του συλλόγου είναι το γαλάζιο και το κίτρινο. Δραστηριοποιείται στα αθλήματα του ποδοσφαίρου και του κρίκετ. Τα τμήματα του συλλόγου αγωνίζονται σε επαγγελματικό επίπεδο.

Ο σύλλογος ιδρύθηκε έπειτα από την αναδιοργάνωση της Ίκμπαλ Σπόρτινγκ Κλαμπ (Iqbal Sporting Club) το 1972 από τον Σέιχ Καμάλ, μεγαλύτερο γιο του Σέιχ Μουτζιμπούρ Ραχμάν. Η πρώτη σημαντική εγχώρια επιτυχία για το ποδοσφαιρικό τμήμα ήρθε το 1974, με την κατάκτηση του πρωταθλήματος Ντάκα Λιγκ. Αρκετές επιτυχίες σημείωσε και το τμήμα κρίκετ, κατακτώντας συνολικά 17 τίτλους πρωταθλήματος από την περίοδο 1974–75 έως και την περίοδο 2012–13.

Το τμήμα ποδοσφαίρου του συλλόγου είναι αρκετά επιτυχημένο. Τα εντός έδρας παιχνίδια της ομάδας διεξάγονται στο Εθνικό Στάδιο Μπανγκαμπάντου, χωρητικότητας 36.000 θεατών. Ο σύλλογος μετέχει στην πρώτη κατηγορία της χώρας, την Πρέμιερ Λιγκ Μπανγκλαντές.

Τμήμα ποδοσφαίρου
-----------------

Το τμήμα ποδοσφαίρου ανδρών είναι το δεύτερο πιο επιτυχημένο τμήμα του συλλόγου.

### Επιτυχίες

*Τελευταία ενημέρωση: 28 Αυγούστου 2018*.
Εθνικές
* **Πρέμιερ Λιγκ Μπανγκλαντές**

Πρωταθλήτρια (6): 2007, 2008–09, 2009–10, 2012, 2016, 2017/18
* **Νάσιοναλ Φούτμπολ Τσάμπιονσιπ**

Πρωταθλήτρια (1): 2000
* **Κύπελλο Ομοσπονδίας**

Κυπελλούχος (10) 1982\*, 1985, 1986, 1988, 1997, 1999, 2000, 2010, 2016, 2017
* **Κύπελλο Ανεξαρτησίας**

Νικήτρια (1): 1989–90
* **Σούπερ Καπ Μπανγκλαντές**

Νικήτρια (1): 2011
Περιφερειακές
* **Ντάκα Λιγκ**

Πρωταθλήτρια (11): 1974, 1977, 1981, 1983, 1984, 1985, 1989-90, 1992, 1994, 1995, 2001

Τμήμα κρίκετ
------------

Το τμήμα κρίκετ του συλλόγου αγωνίζεται στην κορυφαία κατηγορία της χώρας. Είναι πολυνίκης της διοργάνωσης του πρωταθλήματος Ντάκα Πρέμιερ Λιγκ.

Παραπομπές
----------

1. ↑  Dhaka Abahani Αρχειοθετήθηκε 2018-04-14 στο Wayback Machine. fifa.com

Εξωτερικοί σύνδεσμοι
--------------------

* Ντάκα Αμπάχανι, επίσημος λογαριασμός στο Facebook.
Πως το εγκάρσιο επίπεδο χωρίζει το ανθρώπινο σώμα σε άνω και κάτω μέρος.

Εγκάρσιο επίπεδο κίνησης σώματος.
---------------------------------

#### Τα τρία επίπεδα κίνησης του ανθρώπινου σώματος διακρίνονται σε: Οβελιαίο επίπεδο, Μετωπιαίο επίπεδο και Εγκάρσιο επίπεδο.

Στην ανατομία το εγκάρσιο επίπεδο είναι το ανατομικό επίπεδο που χωρίζει το σώμα σε άνω και κάτω μέρος. Στο εγκάρσιο επίπεδο εκτελούνται οι στροφικές κινήσεις του σώματος, π.χ. η στροφή της σπονδυλικής στήλης, η οποία γίνεται είτε αριστερά, είτε δεξιά και η στροφή στα άκρα. Όταν τα άκρα στρέφονται, ακόμα κι αν δεν ακολουθούν άμεσα τον φανταστικό άξονα μέσω της κεφαλής, θεωρείται επίσης ότι η κίνηση γίνεται στο εγκάρσιο επίπεδο.Ανατομία Η στροφική κίνηση των άκρων περιγράφεται με την προϋπόθεση να περιστρέφονται προς το κέντρο του σώματος ή μακριά από αυτό.

Παραπομπές
----------

1. ↑  Certifications, Hellenic Network OF Fitness (4 Ιουλίου 2019). «ΟΒΕΛΙΑΙΟ, ΜΕΤΩΠΙΑΙΟ & ΕΓΚΑΡΣΙΟ ΕΠΙΠΕΔΟ» (στα Αγγλικά). Αρχειοθετήθηκε από το πρωτότυπο στις 9 Οκτωβρίου 2023. Ανακτήθηκε στις 9 Οκτωβρίου 2023.

Εξωτερικοί σύνδεσμοι
--------------------

* Πολυμέσα σχετικά με το θέμα  Human brain (horizontal section) στο Wikimedia Commons
Το **σομ** (som, ουζμπεκικά, λατινικά: so‘m, κυριλλικά, сўм) είναι το νόμισμα του Ουζμπεκιστάν στην Κεντρική Ασία. Ο κωδικός ISO 4217 του νομίσματος είναι UZS.

Ετυμολογία
----------

Στη Σοβιετική Ένωση, οι ομιλητές της καζακικής, κιργιζιανής και της ουζμπεκικής γλώσσας αναφέρονταν στο σοβιετικό ρούβλι με την ονομασία *σομ*. Η ονομασία αυτή ήταν γραμμένη στο πίσω μέρος των τραπεζογραμματίων. Η λέξη *σομ* (η οποία προφέρεται μερικές φορές ως «σουμ» ή «σόουμ») σημαίνει "καθαρό" στα κιργιζιανά, στη γλώσσα των Ουιγούρων και στα ουζμπεκικά, όπως επίσης και σε άλλες τουρκικής προέλευσης γλώσσες. Η λέξη υποδηλώνει το καθαρό χρυσάφι.

Πρώτο σομ
---------

Μετά την ανεξαρτησία το ρούβλι συνεχίστηκε να χρησιμοποιείται στο Ουζμπεκιστάν. Στις 26 Ιουλίου του 1993 τυπώθηκε μια νέα σειρά από ρωσικά ρούβλια και τα παλαιά σοβιετικά ρούβλια σταμάτησαν να αποτελούν νόμιμα για τις συναλλαγές. . 

Έτσι, το ρούβλι αντικαταστάθηκε από το σομ, στην ίδια αξία στις 15 Νοεμβρίου του 1993. Το σομ εκείνο δεν είχε υποδιαιρέσεις και υπήρχαν μόνο χαρτονομίσματα σε ονομαστικές αξίες του 1 και των 1, 3, 5, 10, 25, 50, 100, 200, 500, 1000, 5.000 και 10.000 σομ. Το σχέδιο ήταν πολύ απλοποιημένο, καθώς προοριζόταν να αποτελεί προσωρινό νόμισμα (μεταβατικό). Όλα τα χαρτονομίσματα είχαν στην εμπρόσθια όψη το εθνόσημο του Ουζμπεκιστάν και στην πίσω όψη ένα ισλαμικό κτήριο. Η μόνη τους διαφορά ήταν στο χρώμα και στην αξία.

Δεύτερο σομ
-----------

Την 1η Ιουλίου του 1994 εισήχθη ένα νέο σομ σε ισοτιμία του 1 νέου σομ = 1000 παλαιά σομ. Το σομ αυτό υποδιαιρείται σε 100 *τιγίν*. Την περίοδο που εισήχθη, το 1 δολάριο ΗΠΑ ήταν ίσο με 25 σομ.

### Κέρματα

Έχουν κυκλοφορήσει 2 σειρές κερμάτων για το δεύτερο σομ. Η πρώτη σειρά ήταν γραμμένη με κυριλλικούς χαρακτήρες και η δεύτερη με λατινικούς. Η πρώτη σειρά περιλαμβάνει κέρματα των 1, 3, 5 , 10, 20, 50 τγιν και του 1, 5 και των 10 σομ. Το 2000 άρχισαν να κυκλοφορούν τα κέρματα της δεύτερης σειράς. Αυτά είναι το 1 σομ (από ανοξείδωτο χάλυβα, 2000), τα 5 και τα 10 σομ (το 2001), τα 25 σομ (το 1999) και τα 50 (για την 10η επέτειο από την ανεξαρτησία της χώρας), 50 (για την 2.700ή επέτειο από την ίδρυση της Σαχρισάμπζ) και 100 σομ (το 2001, 2002 και 2004 αντίστοιχα). Τα 100 σομ κυκλοφόρησαν με αφορμή την δέκατη επέτειο από την έλευση του νομίσματος.

### Τραπεζογραμμάτια

Το 1994 κυκλοφόρησαν τραπεζογραμμάτια του 1, 3, 5, 10, 25, 50 και των 100 σομ. Ακολούθησαν τα 200 σομ το 1997, τα 500 το 1999 και τα 1000 σομ το 2001.

Παραπομπές
----------

1. ↑  «The Global History of Currencies - Russia». Αρχειοθετήθηκε από το πρωτότυπο στις 4 Ιανουαρίου 2007. Ανακτήθηκε στις 30 Ιουνίου 2009.
2. ↑  «Uzbekistan Economic Policy and Trade Practices». Αρχειοθετήθηκε από το πρωτότυπο στις 10 Ιουλίου 2010. Ανακτήθηκε στις 12 Οκτωβρίου 2011.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Σομ του Ουζμπεκιστάν** |
Το **σκορδοβούτυρο** ή **βούτυρο σκόρδου** ή **beurre à la bourguignonne**, είναι ένα είδος βουτύρου που χρησιμοποιείται ως αρωματικό για πολλά πιάτα ή ως καρύκευμα. Αποτελείται από βούτυρο και σκόρδο αναμεμειγμένα σε πάστα. Τα συστατικά αναμειγνύονται και συνήθως ψύχονται πριν από τη χρήση.

Σάλτσα
------

Στις Ηνωμένες Πολιτείες, σερβίρεται ενίοτε σκορδοβούτυρο σε μικρά φλιτζάνια μαζί με θαλασσινά (όπως ο αστακός), πίτσα ή κριτσίνια ως ντιπ. Για να μη χαλάσει γρήγορα το ντιπ, μπορεί να χρησιμοποιηθεί διαυγασμένο βούτυρο ή αρωματισμένα έλαια.

Παραπομπές
----------

1. ↑  *Larousse Gastronomique* (1961), Crown Publishers  
(*Translated from the French, Librairie Larousse, Paris (1938)*)
Πεντηκοστύς δυνάμεως 50 ανδρών  
(ουραγός = πράσινη ασπίδα,  
Ενωμοτάρχης = μαύρη ασπίδα,  
πεντηκοντάρχης = κίτρινη ασπίδα,  
οπλίτης = μπλε ασπίδα)
**Πεντηκοστύς** ονομάζονταν στην αρχαία Ελλάδα πολεμικό σώμα δυνάμεως 50 ανδρών, το οποίο αποτελούσε υποδιαίρεση της Φάλαγγας. 

Αποτελείτο από δύο ενωμοτίες. Αρχηγός τους ήταν ο πεντηκοντάρχης. Δυο πεντηκοστίες αποτελούσαν έναν λόχο.
Ανάλογα με την δύναμη των επιμέρους ενωμοτιών η δύναμη της πεντικοστύς κυμαινόταν από 50 ως 72 πολεμιστές. Οι Σπαρτιάτικες πεντηκοστίες είχαν δύναμη 72 ανδρών.

Παραπομπές σημειώσεις
---------------------

1. ↑  Ὀρβικίου, τῶν περὶ τὸ στράτευμα τάξεων. ἰστέον δέ, ὅτι τῶν περὶ τὸ στράτευμα τάξεων καὶ ἡγεμονιῶν, ὁ μὲν πέντε ἀνδρῶν ἀριθμὸς καλεῖται πεμπάς· ὁ δὲ ἄρχων, πεμπάδαρχος· ὁ δὲ τῶν δέκα, δεκάς, καὶ δεκάδαρχος· ὁ δὲ τῶν πέντε καὶ εἴκοσι, λόχος, καὶ λοχαγός· ὁ τῶν πεντήκοντα, πεντηκοστύς. Βλ. Philip Rance, The Etymologicum Magnum and the "Fragment of Urbicius" Αρχειοθετήθηκε 2010-06-14 στο Wayback Machine..

Βιβλιογραφία
------------

* Peter Connolly, Greece and Rome at war, London 1981
* Victor Davis Hanson, Der Krieg in der griechischen Antike, o.O. 2001 (London 1999)
* Menge-Güthling, Langenscheidts Großwörterbuch Griechisch-Deutsch mit Etymologie, Berlin 1973
* Wilhelm Gemoll, Schul und Handwörterbuch Griechisch-Deutsch, 9.te Auflage
Ο **Σαυροποσειδώνας** (*Sauroposeidon*) ήταν ένα τεράστιο σαυρόποδο της Πρώιμης Κρητιδικής περιόδου, συγγενικό με το Βραχιόσαυρο. Θεωρείται ο ψηλότερος δεινόσαυρος που υπήρξε ποτέ, και ένας από τους μεγαλύτερους. Με το τρομερό ύψος των 16 μέτρων, μάλλον θα μπορούσε να φτάσει στις κορυφές κάθε δέντρου για να τραφεί. Ο Σαυροποσειδώνας ήταν από τα τελευταία μεγάλα σαυρόποδα που έζησαν στη Βόρεια Αμερική.

Περιγραφή
---------

Ο Σαυροποσειδώνας ήταν κλασσικό μέλος των βραχιονοσαυρίδων: τεράστιος, με μακρύ, όρθιο λαιμό και μεγαλύτερα μπροστινά από πίσω πόδια. Λίγοι σπόνδυλοι έχουν βρεθεί, κυρίως αυχενικοί μήκους 1,5 μέτρου. Λόγω της έλλειψης απολιθωμάτων , δεν μπορούμε να είμαστε σίγουροι για το μέγεθός του. Εικάζεται πως είχε 25-34 μέτρα μήκος και 40-80τόνους βάρος, κάνοντάς τον έναν από τους μεγαλύτερους δεινόσαυρους που έζησαν ποτέ.

Ιστορία
-------

Ο Σαυροποσειδώνας ανακαλύφθηκε το 1994 από τον ερασιτέχνη κυνηγό απολιθωμάτων Μπόμπυ Κρις κατά τύχη στην πολιτεία Οκλαχόμα, κοντά σύνορα με το Τέξας. Οι σπόνδυλοί του ήταν τόσο μεγάλοι, που αρχικά έδωσε την εντύπωση πως ήταν μέρη ενός απολιθωμένου δάσους. Όμως το 1999 έγινε αποκατάσταση των οστών από ένα μεταπτυχιακό φοιτητή του Dr. Cifelli του Μουσείου Φυσικής ιστορίας της Οκλαχόμα. Μόλις έγινε αντιληπτή η σημασία της ανακάλυψης ανακοινώθηκε ένα δελτίο τύπου και το 2000 έγινε επίσημη δημοσίευση στο περιοδικό *Journal of Vertebrate Paleontology*. Μέχρι το 2012 στο γένος Σαυροποσειδώνας είχαν προστεθεί και άλλα απολιθώματα που ήταν γνωστά επί δεκαετίες με άλλα ονόματα.